**ДОГОВОР ЗА ФИНАНСИРАНЕ**

**ЗА ПРЕДОСТАВЯНЕ НА СРЕДСТВА НА КРАЙНИ ПОЛУЧАТЕЛИ ОТ МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ (МВУ/МЕХАНИЗМА)**

процедура за предоставяне на средства чрез подбор на предложения за изпълнение на инвестиция (ПИИ)

**(номер) „инвестиция “Енергийна ефективност в сграден фонд“**

**процедура „Подкрепа за устойчиво енергийно обновяване на жилищния сграден фонд - етап II”**

**№ от Информационна система (ИС) за МВУ - …….**

1. Настоящият договор се сключва на основание чл. 27, ал.1 от Постановление на Министерски съвет № 114 от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост (ПМС № 114/2022) във връзка с постъпило предложение за изпълнение на инвестиция (ПИИ), ИС на МВУ № …..................... .............................. и т......... от оценителен доклад (изготвен на основание чл. 18, ал. 1 от ПМС № 114/2022), одобрен от Ръководителя на Структура за наблюдение и докладване (СНД) и т… от Решение за предоставяне на средства от Механизма по всяко предложение (издадено на основание на чл. 20, ал. 1 от ПМС № 114/2022)

Между

**Министерство на регионалното развитие и благоустройството**, **СНД по инвестиция “Енергийна ефективност в сграден фонд“ –** Дирекция „Жилищна политика”, с адрес: гр. София, ул. „Св. Св. Кирил и Методий” №17-19, с БУЛСТАТ: 831661388, представлявано от …………… – Ръководител на СНД, от една страна

и

**………………....** (*наименование, седалище, адрес*), представлявана от …………………., от друга страна - ***„*Администратор на безвъзмездна финансова помощ /БФП/ Водещ партньор*“***, наричана по-нататък, за краткост: **Водещ партньор**

**Раздел І. ПРЕДМЕТ И ЦЕЛ НА ДОГОВОРА**

1. Страните по договора се споразумяха за следното:
   1. Ръководителят на СНД предоставя на Водещия партНьор безвъзмездно финансиране в максимален размер до .............................................................. (средства от МВУ и невъзстановим ДДС), за изпълнение на предложението за изпълнение на инвестиция (Формуляр за кандидатстване, подаден в ИС на МВУ) …………………………………………………..(*наименование и номер от ИС за МВУ*).
   2. **ПИИ** (*наименование и номер от ИС за МВУ*) е:

* на обща стойност на допустимите разходи в размер на **…….....................** **(словом……………….) лева,** от които:
* **сума в размер на ………….. (словом …………………) лева, представляваща безвъзмездна финансова подкрепа по МВУ;**
* **сума в размер на ………….. (словом …………………) лева, представляваща невъзстановим данък добавена стойност (ДДС) допълващо национално финансиране от бюджета на Република България;**
* **………….. (словом …………………) лева** *(ако е приложимо***), представляващи собствен принос на КРАЙНИЯ ПОЛУЧАТЕЛ -Сдружение на собствениците (СС) на сграда / блок-секция/ група от блок-секции в режим на етажна собственост със самостоятелно функционално предназначение (съгласно ЗУЕС).**
* **………….. (словом …………………) лева** *(ако е приложимо***), представляващи собствен принос на Водещия партньор.**
* с основни дейности и индикатори за изпълнение, съгласно ПИИ (Формуляр за кандидатстване, подаден в ИС за МВУ).
  1. *(Приложимо само в случай на ПИИ в режим на минимална помощ)* Част от средствата/средствата по т. 2.1. в размер на…………………, **представляват минимална помощ** за крайния получател (*изчислена на база сборът на индивидуалните минимални помощи за всеки ССО в СС*) ………. в съответствие с Регламент (ЕС) №1407/2013 на Комисията от 18 декември 2013 г. относно прилагането на членове 107 и 108 от Договора за функциониране на ЕС към помощта „de minimis“. КП се задължава да осигури изпълнението на приложимия режим в съответствие с изискванията на Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“ (наричан по-долу Регламент (ЕС) № 1407/2013 на Комисията“). **Администратор на посочената помощ е община…………….**
  2. С настоящия Договор СНД предоставя на Водещия партньор средствата по т. 2.1. за изпълнение на ПИИ при условията и сроковете, подробно описани по-долу.
  3. С подписването на Договора ВодещияТ партньор декларира, че е запознат със съдържанието на Договора и всички негови Приложения, представляващи неразделна негова част, както и с документите по чл. 5, ал. 1 от Постановление № 114 от 8 юни 2022 г. за определяне на детайлни правила за предоставяне на средства на крайни получатели от МВУ, и изразява съгласие с тях и се задължава да изпълнява всички произтичащи от тях задължения.
  4. ВодещияТ партньор е длъжен да изпълни проекта, съобразно описанието, съдържащо се в Приложение А, и с оглед изпълнение на предвидените в него цели и индикатори. Водещият партньор се задължава да спазва условията и изискванията, произтичащи от договора за финансиране и всички негови приложения, условията за кандидатстване и условията за изпълнение на процедурата, разпоредбите на приложимото национално и европейско законодателство, изискванията на Националния план за възстановяване и устойчивост, както и ръководства и указания, публикувани от СНД.

**Раздел ІІ. СРОКОВЕ**

1. Настоящият Договор влиза в сила от датата на подписването му от двете страни.
2. Срокът за изпълнение на Договора е **(…) брой месеца***,* включително за представяне на окончателен финансово-технически отчет (ФТО), считано от датата на подписване на настоящия Договор, но не по-късно от 30.06.2026 г..
3. В съответствие с чл. 28, ал. 4 от ПМС № 114 от 08.06.2022 г. договорът се прекратява при изтичане на предвидените в него срокове за изпълнение и уреждане на отношенията между страните.

**Раздел ІІІ. КОНКРЕТИЗАЦИЯ НА УСЛОВИЯТА ЗА ИЗПЪЛНЕНИЕ НА ПРОЕКТА**

1. Разходите, описани като собствен принос на КП или Водещия партньор, не могат да бъдат предмет на вземане към СНД. Те служат само за целите на отчитането на напредъка по проекта и неговото изпълнение в пълнота, като същите следва да бъдат надлежно отделени от допустимите разходи финансирани със средства по чл.2, т. 2.1. В случай на установяване на недопустим разход на етап одобрение на разходите от СНД или друг контролен орган, същите ще бъдат приспаднати от общо допустимите разходи.
2. Всеки непредвиден в ПИИ разход или различен от предвидения, с изключение на разходите за строително-монтажни работи, който възникне при изпълнението на ПИИ, и който не е включен в бюджета на ПИИ посредством допълнително споразумение, се счита за недопустим и не подлежи на одобрение.
3. Всеки предвиден в ПИИ разход, одобрен първоначално с ПИИ като допустим за финансиране със средства по чл. 2, т. 2.1., който впоследствие, поради неизпълнение на клауза на настоящия Договор, грешка или поради нарушение на законодателството, промени статута си на недопустим за финансиране, не подлежи на одобрение от СНД.
4. Допустимите разходи не трябва да противоречат на Регламент (ЕС) 2021/241 на Европейския парламент и на Съвета от 12 февруари 2021 година за създаване на Механизъм за възстановяване и устойчивост.
5. Окончателната стойност на сумите по чл.2, т. 2.1 се определя съобразно напредъка и изпълнението на ПИИ, представените разходи за възстановяване от Водещия партньор пред СНД и след проверка от СНДза спазване на разпоредбите на настоящия Договор, Условията за изпълнение на одобрените инвестиции по настоящата процедура,и действащото законодателство.
6. Всички разходи по проекта, които са извършени от Водещия партньор или Крайният получател след 30.06.2026 г., се считат за недопустими и не подлежат на одобрение.

**Раздел ІV. ПЛАЩАНИЯ, ТЕХНИЧЕСКО И ФИНАНСОВО ОТЧИТАНЕ**

1. СНД извършва плащания към Водещия партньор, както следва:

* за предстоящи плащания по ПИИ;
* за възстановяване на вече извършени плащания със средства от Водещия партньор или Крайния получател, които са ангажирали временно ресурс.

1. ВодещияТ партньор е отговорен за потвърждаване на разходите по проекта въз основа на фактури и/или счетоводни документи с еквивалентна доказателствена стойност съгласно приложимото законодателство и до определения размер на безвъзмездна финансова помощ съгласно условията на процедурата посочени в Насоките за кандидатстване .
2. СНД извършва плащания след представяне от страна на Водещия партньор на законосъобразен разходооправдателен документ или друг документ с еквивалентна стойност в ИС за МВУ, който може да бъде проверен от СНД, за изпълнението на завършен етап от дадена дейност или съобразно етапите на актуване в строителството, съгласно Наредба 3 от 31 юли 2003 г. за съставяне на актове и протоколи по време на строителството. Следва да се представи информация за осъществен контрол на разхода съгласно разпоредбата на Закона за финансовото управление и контрол в публичния сектор (ЗФУКПС).
3. СНД инициира плащанията към Водещия партньор в електронното банкиране на БНБ и ги одобрява в Системата за електронни бюджетни разплащания СЕБРА, към посочената от Водещия партньор в Приложение 7 „Форма за финансова идентификация“ сметка.
4. Осчетоводяването на финансовата информация по МВУ от СНД се извършва чрез SAP система на Министерството на финансите.
5. Плащанията се извършват при наличие на разполагаем лимит или след залагане на лимит по десетразрядния код на СНД от страна на Дирекция „Национален фонд“ на Министерство на финансите.
6. (1) СНД извършва плащания към Водещия партньор за допустими разходи за изпълнение на ПИИ, финансирани от средства от МВУ и за невъзстановим съгласно националното законодателство данък добавена стойност, в съответствие с предмета и целта на ПИИ, договорът за партньорство между КП и Водещия партньор и съгласно действащото българско законодателство и правото на Съюза.

(2) Плащанията не следва да надвишават стойността на договорените разходи по отделни дейности на настоящия Договор.

(3) ВП може да поиска междинно плащане от СНД, при изпълнение на следните кумулативни условия :

* Издаване на Протокол за откриване на строителна площадка и за определяне на строителна линия и ниво (Приложение № 2 и 2а към чл. 7, ал. 3, т. 2 на Наредба № 3 от 31 юли 2003 г.)
* Представен е платежен документ за изплатения собственият принос от страна на КП необходим за изпълнението на СМР дейностите и платен на изпълнителя на СМР.

(4) Общата стойност на всички междинни плащания поискани от Водещия партньор не може да надвишава 80% от стойността на БФП по договора.

(5) Водещият партньор може да поиска окончателно плащане от СНД след издаване на Констативен акт за установяване годността за приемане на строежа, Удостоверение за въвеждане в експлоатация и Независима експертна оценка от сертифициран енергиен одитор (лица от регистъра по чл.44 ал. 1 от Закона за енергийна ефективност).

(6) За окончателно плащане се счита последното плащане, обосновано от Водещия партньор с разходооправдателни документи, което може да бъде извършено частично или да не бъде извършено, ако надвишава стойността на договорените и действително извършени разходи по настоящия Договор.

(7) СНД спира плащанията към КП по договора за финансиране при:

а) Повдигнато с обвинителен акт обвинение за извършено престъпление - измама или корупция (подкуп), касаещо инвестицията;

б) Установен с акт на компетентния орган конфликт на интереси по реда на Закона за противодействие на корупцията и отнемане на незаконно придобитото имущество и Наредбата за организацията и реда за извършване на проверка на декларациите и за установяване конфликт на интереси по отношение на лице, участващото в ръководството и/или изпълнението на инвестицията;

(8) Спрените плащания по ал. 4 се възобновяват при отстраняване от инвестицията на лицето/лицата, спрямо които са налице обосновани предположения, че участват в извършването на престъпление в случаите по ал. 4, буква а) и за които е установено, че е налице конфликт на интереси в случаите по ал.4, буква б), и изключването/заместването на компрометираната дейност със законосъобразна в съответствие с предвиденото за изпълнение на инвестицията.

1. Водещият партньор докладва напредъка по изпълнението на етапите и целите, заложени в ПИИ чрез ФТО, посредством ИС на МВУ, най-малко веднъж в рамките на съответното тримесечие. Сроковете за представяне на ФТО са уредени в Условията за изпълнение на одобрените инвестиции по настоящата процедура.
2. В случаите, когато в съответните Насоки за кандидатстване по конкретната процедура за предоставяне на средства от МВУ или разясненията към тях е посочено изрично, че e допустимо отчитане на непредвидени разходи (в размер до 10% от разходите за СМР, одобрени от СНД за възстановяване, но не повече от процента, определен в договора с изпълнител) и в договора с изпълнителя на СМР има включена клауза, касаеща третирането на непредвидени разходи, тези разходи се отчитат в случай че СМР дейностите за дадения обект са напълно приключили. С цел отчитане на непредвидените разходи Водещия партньор следва да представи отделен протокол за приемането им или отделна част от протокола, придружен от необходимите документи, обосноваващи изпълнението им. На одобрение подлежат само разходи, които попадат в следната хипотеза:

*„Непредвидени разходи за строителни и монтажни работи са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, които към момента на разработване и одобряване на технически или работен инвестиционен проект обективно не са могли да бъдат предвидени, но при изпълнение на дейностите са обективно необходими за установяване годността за приемане на строежа. Разходи за СМР, възникнали допълнително в резултат на проектантски грешки и/или пропуски в инвестиционния проект не представляват непредвидени разходи. Разходите, които биха могли да бъдат одобрявани като непредвидени, следва да отговарят на условията за допустимост на разходите по процедурата, в рамките на която е сключен договорът.”.*

1. При съставяне на протоколите за приемане на извършените строително-монтажни работи Водещия партньор задължително следва да разграничи приетите СМР по вида разход – със средства от МВУ, собствен принос, недопустими и непредвидени разходи /ако е приложимо/.
2. (1) При проверките на място, извършвани на Водещия партньор от СНД, Водещия партньор трябва да удостовери, че отчетеният с ФТО напредък съответства на физическия напредък на място, включително да представи всички документи по изпълнението на проекта. Ангажимент на Водещия партньор е да осигури достъп до мястото на инвестицията и до документи, налични на мястото на изпълнението или до документи, които се съхраняват от СС.

(2) Водещият партньор се задължава да съхранява документацията по ПИИ в сроковете и при условията на чл. 132 от Регламент (ЕС, Евратом) 2018/1046, оказва пълно съдействие и предоставя право на достъп до документи, компютъризирани данни и на мястото на изпълнение на ПИИ на национални и европейски контролни, разследващи и одитни органи, включително на служителите на Министерството на финансите, Изпълнителна агенция „Одит на средствата от ЕС“, Европейската комисия, Европейската сметна палата, Европейската прокуратура и Европейската служба за борба с измамите (ОЛАФ), и техните упълномощени представители.

(3) Водещият партньор включва в договорите за възлагане на обществена поръчка с външни изпълнители, клаузи осигуряващи съхраняването документацията по ПИИ в сроковете и при условията на чл. 132 от Регламент (ЕС, Евратом) 2018/1046, както и задължения да оказва пълно съдействие и предоставя право на достъп до документи, компютъризирани данни и на мястото на изпълнение на ПИИ на национални и европейски контролни, разследващи и одитни органи, включително на служителите на Министерството на финансите, Изпълнителна агенция „Одит на средствата от ЕС“, Европейската комисия, Европейската сметна палата, Европейската прокуратура и Европейската служба за борба с измамите (ОЛАФ), и техните упълномощени представители.

1. (1)При отправени препоръки от проверки на място, Водещият партньор следва да представи доказателства за изпълнението им в указаните срокове.

(2)При неизпълнение на препоръките от проверки на място в срок СНД има право да не одобри засегнатите разходи.

(3) Водещият партньор предоставя чрез информационната система за МВУ всички доклади на одитните и контролните органи, издадени в резултат на извършени по ПИИ одитни ангажименти и проверки, както и пълна информация за предприетите корективни действия в срок до три работни дни от получаването им.

1. (1) На етап окончателен ФТО, Водещия партньор отчита стойностите на индикаторите, заложени в ПИИ въз основа на **независимата експертна оценка от сертифициран енергиен одитор, която следва да докаже постигнатите стойности на заложените индикатори в ПИИ (Формуляр за кандидатстване, подаден в ИС на МВУ)**.

(2) В случай на неизпълнение на изискването за постигане на минимум 30% спестяване на първична невъзобновяема енергия за обекта на интервенция, както и клас на енергопотребление „В” съгласно действащата към датата на изготвяне на инвестиционния проект нормативна уредба, за обекта включен в одобреното ПИИ, предоставените средства подлежат на пълно възстановяване от Водещия партньор.

(3) В случай на частично или пълно неизпълнение на заложените в проекта индикатори, Водещият партньор следва да възстанови на СНД:

a) 10% от общия бюджета на проекта, в случай че индикаторите на проекта са достигнати под 75% от първоначално заложените индикатори;

b) 25% от общия бюджета на проекта, в случай че индикаторите на проекта са достигнати под 50% от първоначално заложените индикатори;

1. СНД извършва проверка на предоставената информация във ФТО по отношение на отчетения финансов и физически напредък, съответствието с приложимото законодателство на проведените обществени поръчки и липсата на конфликт на интереси, корупция и измами, отчетените етапи/цели, както и отчетените „зелени разходи“, „социални разходи“, „дигитални разходи“ и общите показатели („common indicators“), липсата на двойно финансиране и водената аналитичната счетоводна отчетност от Водещия партньор по инвестицията, както и за съпоставимостта й с финансовата информация.
2. (1) В случай, че СНД установи несъответствия, в резултат от проверката на ФТО, подаден от Водещия партньор, довели до надплащане по инвестицията, същите се документират, остойностяват и СНД извършва намаление от общия ангажимент за плащане по чл. 2, т. 2.1. от настоящия Договор.

(2) В случай, че проектът е приключил, плащанията са вече извършени и се установява дължима сума, СНД уведомява Водещия партньор за размера на надплатените средства, които Водещият партньор следва да възстанови, съгласно разпоредбите на Закона за публичните финанси.

(3) Водещият партньор коригира финансовото изпълнение на отчетените и декларирани като постигнати етапи или цели на инвестицията в следващия ФТО, когато корекциите са извършени преди приключване на инвестицията.

1. Надплатената сума е възстановим ресурс към сметката за средствата от Европейския съюз на Националния фонд.
2. Платени на Водещия партньор средства от МВУ, които се установяват като надплатени или недължимо платени, подлежат на възстановяване в двуседмичен срок от датата на уведомяването му за това. Водещият партньор превежда дължимите суми по следната транзитна сметка към десетразрядния код на СНД:...................
3. За намаленията на финансирането преди приключване на инвестицията и възстановяването на средства след приключване, СНД уведомява КП с електронна кореспонденция чрез ИС за МВУ.
4. СНД поддържа в ИС за МВУ информация за всички намаления в резултат на пропуски, в който се посочват и надплатените суми.

**Раздел V. СПЕЦИФИЧНИ УСЛОВИЯ**

1. (1)В срок от 10 (десет) дни след сключване на договор с изпълнител, Водещият партньор въвежда договора с приложенията към него и всички документи от провеждането на процедурата по възлагане на обществена поръчка в ИС за МВУ.

(2) При сключено допълнително/и споразумение/я за изменение на договор за обществена поръчка при условията на чл. 116 от ЗОП Водещият партньор следва да информира СНД в 3 дневен срок от настъпване на съответното обстоятелство, като представи споразумението и всички приложени доказателства/документи към него, в т.ч. и становище на АОП, ако е приложимо.

1. При условие, че случаите на обжалване или случаите на прекратяване на процедура за обществена поръчка по проекта поставят под риск усвояването на средствата от МВУ, СНД може да пристъпи към едностранно прекратяване на настоящия Договор, за да предотврати или отстрани тежки последици за обществения интерес.
2. Водещият партньор представя Форма за финансова идентификация в ИС за МВУ при сключване на договор за финансиране или при настъпили промени, съгласно Приложение №7.
3. Водещият партньор следва да спазва изискванията на Техническите насоки за прилагането на принципа за „ненанасяне на значителни вреди“ съгласно Регламента за Механизма за възстановяване и устойчивост (2021/C 58/01)[[1]](#footnote-1). При неизпълнение на Техническите насоки за прилагането на принципа за „ненанасяне на значителни вреди“, договорът ще се счита за изцяло неизпълнен, като това ще доведе до възстановяване на получената помощ по чл.2., т 2.1.
4. (за ПИИ в режим непомощ) Водещият партньор се задължава да следи да не променя предназначението на самостоятелните обекти в сграда в режим на етажна собственост, обект на интервенция в нарушение на правилата по държавните помощи в рамките на целия икономически полезен живот на активите. В случай че бъдат нарушени предвидените по процедурата изисквания, които определят финансирането за попадащо извън приложното поле на обхвата на чл. 107, nap. 1 от ДФЕС КП следва да възстанови предоставеното финансиране, ведно с дължимите лихви.
5. (*за ПИИ в режим по Регламент (ЕС) № 1407/2013 на Комисията*) КП и ВП се задължават да осигурят изпълнението на всички изисквания в съответствие с Приложение №9 към настоящия Договор.
6. Възстановяване на държавна/минимална помощ:

Водещият партньор се задължава да изпълнява задълженията си и да оказва съдействие на съответните компетентните органи в случай на необходимост от възстановяването на неправомерно предоставена държавна помощ, което се извършва по реда на чл. 38 от Закона за държавните помощи, съгласно който решение на Европейската комисия за възстановяване на неправомерна и несъвместима или на неправилно използвана държавна помощ подлежи на принудително изпълнение по реда на Данъчно-осигурителния процесуален кодекс (ДОПК). Когато с решението на Европейската комисия за възстановяване на неправомерна и несъвместима или на неправилно използвана държавна помощ не са индивидуализирани получателите на помощ и размерът на сумата, която трябва да се възстанови, администраторът на помощ издава допълнително и акт за установяване на публично вземане по реда на ДОПК.

1. Водещият партньор следва да представи искане за изменение на договора и бюджета на проекта на вниманието на СНД до 15 дни след сключването на договори с всички предвидени в проекта външни изпълнители.
2. (1) Водещият партньор поддържа актуален регистър, съдържащ информация за местонахождението на оригиналните документи по проекта и отговорното лице за тяхното съхранение.

(2) Водещият партньор съхранява записи и разходооправдателни документи, включително статистически данни и други данни, отнасящи се до финансирането, както и записи и документи в електронен формат в съответствие с реда и сроковете, определени в СУКПВУ.

**Раздел VІ. ПАРТНЬОРИ**

1. (1) Водещият партньор изпълнява проекта в съответствие със сключено Партньорско споразумение със следните партньори:
2. **………………………** със седалище и адрес на управление ………………………, ЕИК по Булстат: ……………………..

(2) Водещият партньор се задължава да предостави на всички партньори по проекта достъп до системата ИС за МВУ с права за преглед на всички данни, свързани с ПИИ.

**Раздел VІІ. КОРЕСПОНДЕНЦИЯ**

1. Кореспонденцията, свързана с настоящия Договор се извършва чрез ИС за МВУ, като задължително съдържа регистрационния номер и наименованието на ПИИ.

**Раздел VІІI. ПРИЛОЖЕНИЯ**

1. Водещият партньор се придържа към образците и документите и е задължен да спазва актовете, представени като Приложения към настоящия Договор и представляващи неразделна част от него, както следва:

|  |  |
| --- | --- |
| ПРИЛОЖЕНИЕ А: | *Предложение за изпълнение на инвестиция (ПИИ) (Формуляр за кандидатстване, подаден в ИС за МВУ)* |
| ПРИЛОЖЕНИЕ №1: | *Декларация за съответствие с изискванията по процедурата (в ИС за МВУ)* |
| ПРИЛОЖЕНИЕ №3: | *Декларация за държавни/минимални помощи (ако е приложимо) (в ИС за МВУ)* |
| ПРИЛОЖЕНИЕ №7: | *Форма за финансова идентификация* |
| ПРИЛОЖЕНИЕ №9: | *Указания за оценка на съответствието на предложенията за изпълнение на инвестиции с правилата за държавни помощи* |
| ПРИЛОЖЕНИЕ №10: | *Условия за изпълнение на одобрените инвестиции* |
| ПРИЛОЖЕНИЕ №12: | *Декларация за извършена от Водещия партньор проверка за липса на местообитания защитени видове в сградата обект на интервенция* |
| ПРИЛОЖЕНИЕ №13: | *Образци на доклад и протокол от извършена независима експертна оценка от сертифициран енергиен одитор (лица от регистъра по чл. 44 ал. 1 от Закона за енергийна ефективност), която да докаже потреблението на първична енергия и постигнатите спестявания от обновяването, заложени в подаденото на етапа на кандидатстване предложение* |

**Раздел IX. ДРУГИ УСЛОВИЯ**

1. В случай на несъответствие между настоящия Договор и Приложенията към него, с предимство се прилагат разпоредбите на Договора.
2. Изменения и/или допълнения на настоящия Договор са допустими в съответствие с чл. 28, ал. 1 от ПМС № 114 от 28.06.2022 г. .
3. Договорът може да бъде прекратен едностранно от Ръководителя на СНД в съответствие с чл. 28, ал. 2 и ал. 3 от ПМС № 114 от 28.06.2022 г.
4. При промяна на приложимото национално законодателство или право на Съюза, в следствие на която клауза от Договора влиза в противоречие с правна норма от нормативен акт, страните са информирани, че приоритет има правната норма, като клаузата от Договора не се прилага като противоречаща на Закона/съответния акт. В този случай Договорът може да бъде изменен с анекс, което не е задължително действие за страните.
5. За неуредените в настоящия Договор въпроси се прилагат разпоредбите на действащото българско законодателство и право на Съюза.
6. Възникнали спорове между страните по тълкуване, недействителност и изпълнение/неизпълнение на настоящия договор се разрешават с преговори и във взаимен интерес, а при непостигане на съгласие между страните- пред компетентния съд.

*Договорът се изготви в четири оригинални екземпляра – един за водещия партньор, един за КП и два - за СНД.*

|  |  |
| --- | --- |
| ***РЪКОВОДИТЕЛ НА СНД:*** | |
| ***……………………………….***  ***(име на Ръководителя на СНД)*** | |
| ***Водещ партньор:*** |
| ***……………………………..***  ***(име на Ръководителя/ представителя на ВП)*** |



1. <https://eur-lex.europa.eu/legal-content/BG/TXT/PDF/?uri=CELEX:52021XC0218(01)&from=BG> [↑](#footnote-ref-1)